b"\n_START_ARTICLE_\nMinoru Yamasaki\n_START_SECTION_\nBiograafia\n_START_PARAGRAPH_\nYamasaki s\xc3\xbcndis Washingtoni osariigis Seattle'is teise p\xc3\xb5lvkonna ameerikajaapanlasena. Ta kasvas \xc3\xbcles Auburnis ja k\xc3\xa4is Auburni seeniorite k\xc3\xb5rgkoolis. 1929. aastal l\xc3\xa4ks Yamasaki \xc3\xbclikooli (University of Washington College of Architecture and Urban Planning) ja l\xc3\xb5petas arhitektuuri eriala 1934. aastal._NEWLINE_P\xc3\xa4rast 1930. aastal New Yorki kolimist k\xc3\xa4is ta New Yorgi \xc3\x9clikoolis, et saada arhitektuuris k\xc3\xb5rgema astme kraad. Yamasaki sai t\xc3\xb6\xc3\xb6d arhitektuurifirmas Shreve, Lamb and Harmon. Sama firma projekteeris ka k\xc3\xb5rghoone Empire State Building. Aastal 1945 kolis Yamasaki Detroiti, kus t\xc3\xb6\xc3\xb6tas arhitektuurib\xc3\xbcroos Smith, Hinchman, and Grylls. Firmast lahkus ta 1949. aastal. _NEWLINE_Yamasaki abiellus esimest korda 1941. aastal. P\xc3\xa4rast teist ja kolmandat abielu abiellus ta 1969. aastal taas oma esimese naisega. Yamasaki suri 1986. aastal v\xc3\xa4hki.\n_START_SECTION_\nT\xc3\xb6\xc3\xb6d\n_START_PARAGRAPH_\nYamasaki esimene silmapaistvam projekt oli 1955. aastal Pruitt-Igoe eramajade ala Missouri osariigis. Vaatamata sellele, et ta armastas Jaapani arhitektuuri, oli see projekt teistsugune. Projektiga esines nii palju probleeme, et eramajad lammutati 1972. aastal, v\xc3\xa4hem kui 20 aastat p\xc3\xa4rast nende valmimist._NEWLINE_Yamasaki projekteeris ka 415-meetrised Maailma Kaubanduskeskuse tornid, mille projekteerimine algas 1965. aastal ja ehitus 1972. aastal. Paljud tema ehitisted on inspireeritud gooti stiilist, n\xc3\xa4iteks kasutab ta kitsaid vertikaalseid aknaid."